ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
1 ต.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน นำด้วยหุ้นกลุ่มพลังงาน และ ICT ซึ่งรีบาวด์ขึ้นเล็กน้อย ขณะที่ภาพรวมตลาดได้โมเมนตัมบวกจากการรายงานตัวเลข PMI จีนซึ่งปรับตัวดีขึ้นเมื่อเทียบกับการรายงานเดือนก่อน ปิดตลาดภาคเช้าดัชนีเปลี่ยนแปลง +4.10 จุด มาที่ระดับ 1,353.10 จุด ด้วยมูลค่าการซื้อขาย 1.2 หมื่นล้านบาท
 
แนวโน้ม ภาคบ่าย
ประเมินดัชนีจะแกว่งตัวในแดนบวก โดยรวม มองปัจจัยใหม่ๆยังจำกัด ท่ามกลางความกังวลการชะลอตัวของเศรษฐกิจโลก สำหรับกลยุทธ์หลัก เราแนะนำให้เลือกหุ้นที่มีปัจจัยเฉพาะตัว โดยแนะนำทยอยสะสมหุ้นกลุ่มอสังหาฯ เพื่อรอรับข่าวมาตรการสนับสนุนจากภาครัฐในอาทิตย์หน้า AP , SPALI และเลือกเก็งกำไรในหุ้นกลุ่มรับเหมาก่อสร้างและ ICT รอ Catalyst การลงทุนและสัมปทานจากภาครัฐ
 
วิเคราะห์ทางเทคนิค
ML ราคาปิด 1.79 บาท
แนวรับ 1.77 บาท
แนวต้าน 1.88 บาท
แนว cut loss หากใกล้จะหลุด 1.75 บาท
 
เด็กแนว
PRIN  บ่ายนี้กลับมาเลือกอสังหา ด้วยเหตุผลของมาตรการกระตุ้นอสังหาที่คาดว่าจะมีรูปร่างชัดเจนราวสัปดาห์หน้า  และมีความเป็นไปได้ว่าอสังหาที่ได้ประโยชน์คือกลุ่มที่ขายบ้านในราคาต่ำกว่า 5 ล้านบาท เพราะรัฐจะเน้นประชาชนที่มีรายได้ปานกลาง และเผลอๆ อาจจะเป็นบ้านหลังแรก  และที่เลือก prin เพราะคุณสมบัติครบ อีกทั้งบริษัทมี story เพียบ  หากนโยบายนี้เกิดจะทำให้ผลประกอบการของบริษัท turnaround อย่างรวดเร็ว  นอกจากนี้การที่มีกลุ่มทุน KPN เข้ามาถือในอนาคตบริษัทก็น่าจะเปลี่ยนเป็นบริษัท KPN Property ได้เช่นกัน ซึ่งมีเงินทุนก้อนใหญ่ และจะมีคอนโดขนาด 2 พันล้าน 2 แห่งเข้ามารับรู้รายได้  จึงมีลุ้นผลประกอบการพลิกสถานะนั่นเอง  ข้อได้เปรียบคือการที่บริษัทมี Book value ระดับ 3.10 บาท มีกำไรสะสมเก็บไว้ในเซฟ 1.9 พันล้านบาท ถือว่าเป็นหุ้นแอบรวยตัวหนีง ที่ผลประกอบการกำลังจะก้าวกระโดด  และเมื่อกระแสมา แนะนำว่าจับทางเก็งกำไรไปตามรอบไว้ก่อน